钦定古今图书集成/明伦汇编/氏族典/第396卷 > 李时勉
## 钦定古今图书集成/明伦汇编/氏族典/第396卷 > 李时勉

按《明外史李时勉传》：“时勉名懋，以字行，安福人。成童
时，冬寒以衾裹足，纳桶中，读书不已。中永乐二年进
士，选庶吉士，授刑部主事，改翰林侍读。性刚鲠，慨然
以天下为己任。洪熙元年，上疏言事，仁宗怒甚，命武
士扑以金瓜，胁折者三，几死，下锦衣狱。宣宗即位，复
官侍读。正统六年，进祭酒，致仕。卒谥文毅，改谥忠文。”